Aursjøhytta
Store norske leksikon,Økonomi og næringsliv,Reiseliv,Temabasert reiseliv,Turisthytter
Aursjøhytta er en betjent DNT-hytte på Dovrefjell. Hytta drives av Kristiansund og Nordmøre Turistforening (del av Den Norske Turistforening) og ligger i Molde, Møre og Romsdal; 866 meter over havet.
Hytta ligger mellom Eikesdal og Sunndalsøra, ved Aursjøveien som er åpen om sommeren. Fra Aursjøhytta er det merkede sommerruter til Reinsvassbu, Raubergshytta og Grøvudalshytta. Det er også stier til Lesjaskog, og langs Aursjøen til vei fra Lesja. Navnet Hytta har fått navn etter Aursjøen. Forstavelsen kommer av aure (ørret), og tyder på at denne fisken er dominerende i innsjøen. Historikk Den første turisthytta på stedet ble åpnet i 1893, men ble nedlagt i forbindelse med kraftutbyggingen av Aursjøen. Nåværende hytte ble overtatt fra Statkraft i 1960 etter at utbyggingen av Aursjøen var ferdig. Den ble totalrenovert og utvidet i 1991. Les mer i Store norske leksikon turisthytte Den Norske Turistforening Eksterne lenker UT.no: Aursjøhytta